Bernardus Franciscus Law
Bernardus Franciscus Law Res apud Vicidata repertae: Nativitas: 4 Novembris 1931; Torreón Obitus: 20 Decembris 2017; Roma Patria: Civitates Foederatae Americae Insignia heraldica Bernardus Franciscus Law (Torreón in urbe Mexici natus die 4 Novembris 1931; Romae die 20 Decembris 2017 mortuus) fuit cardinalis Ecclesiae Catholicae et archiepiscopus emeritus Bostoniensis. Patre operario aeronautico, Bernardus Law in Civitatibus Foederatis Columbiaque et insulis Virgineis Americanis educatus est. Alumnus fuit collegii Harvardiani, seminarii S. Iosephi in Ludoviciana, collegii Pontificii Iosephini iuxta Columbopolim in Ohio. Presbyter pro iuribus nigricolorum in Mississippia et Missuria militavit. Episcopus factus est Campifontis in Missuria anno 1973, archiepiscopus Bostoniensis die 23 Martii 1984. Anno insequenti cardinalis factus est. Accusatus propter presbyteros puerorum violatores a se protectos, archiepiscopatum die 13 Decembris 2002 renuntiavit Romamque petivit. Mense Aprili 2005 Law conclavi adfuit, qui Iosephum Ratzinger papam creavit.